கொக்கராப்பட்டி

கொக்கராப்பட்டி (Kokkarapatty) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 636 905. இது கொக்கராப்பட்டி ஊராட்சிக்கு உட்பட்டது.

அமைவிடம் 
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், அரூரில் இருந்து 11 கிலோ மீட்டர் தொலைவிலும், சென்னையில் இருந்து 268 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°58'52.6"N 78°26'41.2"E ஆகும்.

மக்கள் வகைப்பாடு 
2011 மக்கள் தொகை கணக்கெடுப்பினிபடி இந்த ஊரில் 593 குடும்பங்களும் 3013  மக்களும் வசிக்கின்றனர். இதில் 1700 ஆண்களும் 1313 பெண்களும் அடங்குவர்.

மேற்கோள்

தர்மபுரி மாவட்டத்திலுள்ள கிராமங்கள்